Slik utnyttet rømlingene fordelene de fikk i fengselet
Drapsmennene sonet på en god oppførsel-avdeling da de rømte fra høysikkerhetsfengselet i den amerikanske småbyen Dannemora i staten New York. Det er første gang noen har klart å rømme fra høysikkerhetsfengselet siden det ble bygget for 150 år siden.Ifølge amerikanske medier kan den livstidsdømte duoen ha utnyttet tilliten de ble gitt i fengselet til sin fordel da de rømte. Matt og Sweat sonet nemlig på en såkalt «honor block»; en avdeling hvor innsatte får frysegoder og større frihet enn de andre fangene. Avdelingen er forbeholdt fanger som viser god oppførsel, skriver New York Post . Det er ikke kjent hvor lenge Matt og Sweat satt i «æresblokken», men plasseringen skal ha gitt dem mulighet til blant annet å besøke hverandre på cellene til gitte tider. De skal også ha fått muligheten til å gå med vanlige klær og ikke de grønne fengselsklærne. Ifølge lokalavisen Albany Times Union skal duoens grønne klær ha blitt funnet like ved damprøret de to brukte for å komme seg under fengselsmuren og til slutt ut gjennom et kumlokk på utsiden. Dette betyr at de trolig har skiftet til sivile klær. BAKGRUNN : Drapsdømte rømte fra høysikkerhetsfengsel En av fangene skal ha hatt en gitarkoffert på cellen sin, og denne var borte da fengselsbetjentene oppdaget flukten. Gitarkofferten har trolig blitt brukt til å frakte verktøyene som ble brukt under flukten. 1 av 6FORTSATT PÅ FRIFOT: En skarpskytter fra politiet avbildet i nærheten av tettstedet Boquet i New York tirsdag, kun noen kilometer unna området hvor politiet tror de to rømlingene har gjemt seg. FOTO: SETH WENIG, AP, NTB SCANPIXEn kilde tett på etterforskningen sier til CNN at politiet mistenker at en kvinnelig fengselsansatt etter planen skulle plukke opp den drapsdømte duoen etter flukten, men at hun ombestemte seg i siste liten - og i stedet kjørte til et sykehus. Politiets etterforskning skal ifølge CNN også ha avdekket at kvinnens mobiltelefon er brukt til å ringe flere personer med tilknytning til drapsdømte Matt. Kvinnen er kun omtalt som vitne, og sønnen avviser at moren kan ha vært involvert i den spektakulære flukten. Etterforsker: – Den ondeste jeg har møtt Samtidig fortsetter den storstilte jakten etter de to rømlingene, og store politistyrker har tirsdag omringet tettstedet Willsboro, som ligger drøyt seks mil nord for fengselet. Det som beskrives som et mulig gjennombrudd i jakten på de to rømlingene kom etter en vitneobservasjon som politiet fester lit til . Natt til tirsdag skal en person ha observert «to mistenkelige menn» som gikk nedover en vei i den lille byen, mens det regnet kraftig. Da vitnet kjørte forbi, stakk personene av. – De gikk nedover veien og var ikke kledd for været. De løp ut i en åker, etter det jeg har fått opplyst. Denne oppførselen er mistenkelig, sier Shaun Gillilland i lokalmyndighetene i Willsboro. Filmkjendis rømte fra norsk fengsel Ifølge ABC News ble også to personer observert av et par som bor like i nærheten av kumlokket de to kom opp fra etter flukten. Paret så to menn i bakgården sin omkring klokken 00.30 rømningsnatten. De tok kontakt da nyheten ble kjent, men politiet stod uten spor etter å ha gjennomsøkt området.Matt sonet i utgangspunktet en dom på 25 år til livstid for drapet på forretningsmannen William L. Rickerson. I 1997 ble Rickersons funnet død etter å ha blitt slått, torturert og lemlestet. Ifølge New York Post ble Matt ansett som så farlig at da saken var oppe for retten, plasserte politi snikskyttere på takene rundt rettslokalet i tilfelle han skulle prøve å rømme. Han måtte også ha på seg utstyr som gjorde at han kunne blitt gitt elektriske støt under rettssaken. Matt skal også tidligere har rømt fra fengsel: I 1986 kom han seg ut fra et fengsel i Erie County ved å klatre over et gjerde. David Sweat sonet en livstidsdom uten mulighet for prøveløslatelse for å ha drept en politimann under et ran i 2002. Han og en annen mann prøvde å rane en våpenbutikk i Kirkwood, og skjøt distriktets visesheriff 15 ganger da politiet kom.
Ingen hadde klart det på 150 år. Men de drapsdømte livstidsfangene Richard Matt (49) og David Sweat (35) gjorde det på spektakulært vis.